Indokolás az Önkormányzat 2024. évi költségvetéséről szóló …/2024. (…….) önkormányzati rendelet megalkotásához

Általános indokolás
Az államháztartásról szóló 2011. évi CXCV. törvény (továbbiakban: Áht.) 23.§-a szerint a helyi önkormányzat költségvetéséről rendeletben dönt, és meghatározza, hogy a rendeletnek milyen előirányzatokat, illetve rendelkezéseket kell kötelezően tartalmaznia. Az Áht. valamint annak végrehajtásáról szóló 368/2011.(XII.31.) Korm. rendelet a költségvetés tartalmi elemeit szabályozza, így ezek a rendelettervezet összeállításának alapjai. 

Részletes indokolás
1. §-hoz
A rendelet hatályát tartalmazza.
2. §-hoz
A költségvetés címrendjét tartalmazza.
3. §-hoz

Zalakaros Város Önkormányzata 2024. évi költségvetése bevételi, kiadási főösszegét tartalmazza. Meghatározza a működési és felhalmozási egyenleg finanszírozásának szabályait és összegeit. A kiadási és bevételi főösszegen belül a kiadásokat és bevételeket tartalmazza előirányzat-csoportonkénti és kiemelt előirányzatonkénti részletezettségben. Valamint rendelkezik arról, hogy a gazdaságossági intézkedések eredményeként keletkező pénzügyi többleteket, illetve egyszeri bevételeket lehetőség szerint tartalékba kell helyezni
4. §-hoz

Az önkormányzatnál lévő választott tisztségviselők és foglalkoztatottak létszám-előirányzatát tartalmazza, akik után személyi juttatás kerül megállapításra. 

5.-6. §-hoz

Az önkormányzat bevételeit és kiadásait részletező mellékletekre való utalást tartalmaz.




7. §-hoz

Több éves kihatással járó feladatok szabályairól rendelkezik.

8. §-hoz

A finanszírozási célú pénzügyi műveletekkel összefüggő hatáskörökről rendelkezik.

9. §-hoz


Az előirányzat felhasználási ütemtervről rendelkezik.

10. §-hoz

A közvetett támogatásokra vonatkozó rendelkezéseket tartalmaz.

11. §-hoz

Az Európai Uniós projektekre vonatkozó rendelkezéseket tartalmaz.

12-13. §-hoz

Az előirányzatok módosítására vonatkozó részletszabályokat tartalmazza.

14. §-hoz

Az év közben engedélyezett központi pótelőirányzatok felosztásának szabályait tartalmazza.

15. §-hoz

A polgármesternek a veszélyhelyzet idején meglévő költségvetési jogosítványairól rendelkezik. 

16. §-hoz

Arról tartalmaz rendelkezést, milyen esetben kell önkormányzati biztost kirendelni az önkormányzathoz.

17. §-hoz

Az önkormányzat által nyújtott támogatás megállapítására és elszámolására vonatkozó általános szabályokat tartalmazza. A béren kívüli juttatás szabályairól rendelkezik. Az állami támogatás igényléséhez szolgáltatott adatok 3 %-nál nagyobb mértékű eltéréséért való felelősséget tartalmazza.

18. §-hoz

A lejárt követelés, térítési díj hátralékok behajtásának hatásköri szabályairól, továbbá a meg nem térült követelések törléséről szóló szabályokról rendelkezik.

19. §-hoz


Hatályba léptető és hatályon kívül helyező rendelkezést tartalmaz.

Zalakaros, 2024. február 8.

    Torma László
         aljegyző



